ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660017333

ขอความช่วยเหลือให้หน่วยงานที่เกี่ยวข้องนำสิ่งกีดขวางออกจากสนามกีฬาของหมู่บ้าน (สนามบาสเกตบอล) บริเวณพื้นที่สนามกีฬาหมู่บ้านพัชรัฐ ซอยคู้บอน 27 แยก 29 แขวงท่าแร้ง เขตบางเขน กรุงเทพมหานคร เนื่องจากผู้ร้องแจ้งว่าเมื่อวันที่ 25 เมษายน 2566 เวลาประมาณ 13.00 น. มีเจ้าหน้าที่นำเต็นท์ไปติดตั้งในบริเวณพื้นที่ดังกล่าว เพื่อเตรียมสถานที่เลือกตั้งสมาชิกสภาผู้แทนราษฎรในวันที่ 14 พฤษภาคม 2566 โดยสนามกีฬาแห่งนี้มีกลุ่มวัยรุ่นใช้ ออกกำลังกายเป็นประจำ ซึ่งผู้ร้องประกอบอาชีพจำหน่ายสินค้าบริเวณสนามกีฬาดังกล่าว ทำให้ไม่มีผู้มาใช้งานสนามกีฬาฯ ผู้ร้องจึงขาดรายได้จากการประกอบกิจการ  เบื้องต้นผู้ร้องได้แจ้งไปยังประธานหมู่บ้าน แต่ก็ไม่ได้รับการแก้ไขแต่อย่างใด ซ้ำยังได้นำเชือกมากั้นบริเวณไว้และได้นำป้าย "ห้ามเข้า" มาติดประกาศไว้ด้วย ซึ่งผู้ร้องเห็นว่าควรจะดำเนินการจัดเตรียมสถานที่ก่อนวันเลือกตั้งประมาณ 7-10 วันก็เพียงพอแล้วจึงประสงค์ให้หน่วยงานที่เกี่ยวข้องนำสิ่งกีดขวางออกจากพื้นที่ดังกล่าว เพื่อบรรเทาความเดือดร้อนของประชาชนต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata